# Forslag - Referat - styremøte nr. 1/19

**Tid:** 30.01.2019 kl. 13:30 – 16:00  
**Sted:** Equinor på Fornebu, v/Ingunn*.*  **Til stede:**

Fra Styret: Trond, Trude, Anne (pr. tlf.), Alain, Lise, Ingunn   
Fra administrasjonen: Olav Egil, Henning  **Forfall:** Kirsten

**Dokumenter:** Alle saksdokumenter finnes på <http://www.nfn-fm.no/>

|  |  |  |
| --- | --- | --- |
| Sak nr. | Sak/tema (Alle dokumenter finner du i <http://www.nfn-fm.no/> ) | Ansv.oppf. |
| **01.19** | **Referat fra styremøte 5/18** Det var ingen kommentarer til referatet.  **Beslutning:** Referatet ble godkjent. |  |
| **02.19** | **Økonomirapport**.Rapporten var sendt ut før møtet. Rapporten viser avsluttet Regnskap 2018 fra Haslestad Regnskap AS. Olav Egil kommenterte punkter i regnskapet. 2018 avsluttes med et positivt avvik målt mot budsjett, på kr 185.895. Avviket gjenspeiler lavere aktiviteter enn planlagt. Avviket/Ikke benyttede midler anbefales utnyttet til satsing i 2019.  **Beslutning:** Rapporten og regnskapet ble tatt til etterretning. Regnskapet legges fram på Årsmøtet 2019. | Henning |
| **03.19** | **Endring av fullmakt- og signaturstruktur**  Det vises til utsendt saksdokument. Henning ga en kort innledning og fremmet samtidig nytt forslag til vedtak. Dette forslaget var i hovedsak begrunnet i at det trolig ikke er behov for å fremme endret fullmakt- og signaturstruktur for Årsmøtet. Slik beslutning og vedtak tilligger Styret. Styret diskuterte saken kort etter innspill om signaturrett skulle være i fellesskap, hvordan sikre etterlevelse og håndheving av fullmakter, effektiv og hensiktsmessige rammer for operativt arbeid etc.  **Beslutning:** Styret besluttet enstemmig, at styrets leder og administrative leder, gis signaturrett og fullmakt, hver for seg, til å inngå avtaler på vegne av NfN. Denne signaturretten og fullmakten meldes inn til Enhetsregisteret i Brønnøysund. Administrasjonen utarbeider retningslinjer/rammer for bruk og håndheving av signaturrett og fullmakt. Dette forelegges Styret på styremøte nr 3, 10. april 2019. | Olav Egil  Henning |
| **04.19** | **Kundeprofil Nordea** Det vises til pkt. 03.19.  Styremedlemmene fylte ut skjemaer og signerte signaturark på skjemaet «Kundeprofil Nordea» for å få overført disposisjonsrett for NfN sin konto hos Nordea, fra Olav Egil til Henning. Anne hadde gjennomført dette elektronisk i forkant av møtet.  **Beslutning:** Skjemaer leveres Nordea for overføring av disposisjonsretten i tråd med ovenstående. | Henning |
| **05.19** | **Årsmøtet 2019 (14. mars 2019)**   1. **Årsberetning** Det var ingen vesentlige kommentarer til årsberetningens innhold og struktur.  **Beslutning:** Årsberetningen korrigeres for stavefeil og gulmerkede punkter fylles ut. For neste års beretning søkes ny struktur og hvor det baseres mer på linker til elektroniske dokumenter. Fortsatt viktig å synliggjøre nettverkets aktiviteter og bidrag til medlemsbedriftene og bransjen. 2. **Status Valgkomiteen** Det vises til presentasjonen under møtet. Denne er todelt med fokus på styremedlemmer og medlemmer til Valgkomiteen:     1. Styret: Valgkomiteen har forspurt styret om det må være sju medlemmer i styret. Spørsmålet stilles da det er vanskelig å rekruttere interesserte medlemmer. Pr. dato foreligger det to kandidater, som tilsier et styre på seks medlemmer. NfNs statutt sier at styret skal bestå av 5 til 7 styremedlemmer inkl. styreleder.  **Beslutning:** Styret besluttet at det er tilstrekkelig med seks styremedlemmer. Dette hensyntatt at NfN består av (kun) 43 medlemmer og det forventes bidrag i programkomiteer, valgkomite etc. Totalt sett er det stor belastning og bidrag fra medlemmene. Det forutsettes at styremedlemmene som velges, er aktive og engasjerte.    2. Valgkomiteen: To av dagens tre medlemmer har varslet at de trer ut av Valgkomiteen. Dette skyldes aldersfratredelse og bytte av jobb.  Styret og administrasjonen har ansvar for å finne kandidater til komiteen. Det er foreslått noen navn på kandidater. Disse er ikke forespurt pr. dato.  **Beslutning:** Styret tar til etterretning at to medlemmer går ut av Valgkomiteen. Styremedlemmene oversender snarest mulig, forslag til nye medlemmer til Henning. Henning vil rette formell henvendelse til de respektive. 3. **Regnskap 2018** Regnskapet ble behandlet under ovenstående Sak 02.19 Økonomirapport. Olav Egil orienterte om at revisor, Tor Smith Salvesen, er kontaktet og at dokumenter om kort tid blir oversendt for revisjon.  **Beslutning:** Regnskapet tas til etterretning og legges fram for Årsmøtet, sammen med revisors beretning. 4. **Budsjett 2019** Forslag til Budsjett for 2019 og 2020 ble diskutert. Hovedrammene for selve budsjetteringen synes ok. Styret diskuterte fokus og fremleggelse på årsmøtet. Det er viktig å begrunne bakgrunnen for det store underskuddet i 2019 og hvordan dette «finansieres». Overskriften «Budsjett 2020» korrigeres til «Prognose 2020» og saldo pr. 01.01.18 tas inn. Kolonne for Prognose for 2021 tas inn for å vise et framtidig nullresultat.  **Beslutning:** Budsjettet for 2019 ble vedtatt, med ovenstående kommentarer og justeringer. Budsjettet presenteres for endelig beslutning, under Årsmøtet i mars. 5. **Innkalling/Agenda** Forslag til Dagsorden og Saksliste var sendt ut. Etter erkjennelsen om at endret fullmakt- og signaturstruktur, kan besluttes av styret uten å forelegge dette for Årsmøtet, utgår dette punktet (8-19 Endringer i signaturrett for NfN) fra dagsorden.  **Beslutning:** Dagsorden og Saksliste ble godkjent med ovenstående korrigering. | Henning  Henning  Alle  Henning    Henning  Henning |
| **06.19** | **Temamøte under Årsmøte 2019** Forslag til invitasjon (til temamøte og årsmøtet) og agenda/fokus på selve temamøtet forelå og var utgangspunkt for diskusjon.  Det ble anmerket at invitasjonen og tema må presenteres mer spennende, spisses og være mer «tabloid». Begrepet bærekraft nyttes i mange sammenhenger, men hva er bærekraft i temamøtets setting? Det kom også innspill som; ledelsens forventinger og bidrag til og fra FM?, bærekraft for framtiden: hva innebærer det?, erfaringer: hva bommet vi på?  **Beslutning:**  Styret slutter seg til rammene for forslaget til invitasjon og temamøtet under Årsmøte 2019. Invitasjon og agenda må riktignok justeres i forsøk på å være mer inviterende og spennende. Underpunkter i Temamøtet diskuteres etter innspillene fra styremedlemmene, med Wenche Dahl hos BI. | Kirsten/ Henning |
| **07.19** | **Faggrupper**  Det var utarbeidet et omfattende dokument til denne saken. Dokumentet belyser gode aktiviteter og framdrift. Basert på igangsatt arbeid med å rekruttere medlemmer til programkomiteene, forutsettes det at komiteene blir komplette med aktive og erfarne medlemmer. Det ble uttrykt bekymring over at det ikke foreligger mer konkrete planer for faggruppen «Workplace Management». Denne faggruppen skal være et nytt satsingsområde og «flaggbærer» for NfN. Styret understreket at det er viktig at arbeidet her intensiveres.  Forslag til agenda for de kommende faggruppemøtene for «Renhold» og «DV og Energi», viser interessante temaer. Enkelte av disse, er temaer som også kunne vært belyst som mer strategiske temaer og presentert i full FM-fagbredde under Workplace Management. I planleggingen av faggruppenes fokus, er det viktig av programkomiteene avstemmer temaene og aktivitetene mot NfN strategiske satsingspunkter i Strategiplanen for 2018 – 2021. Dette formidles til programkomiteene.  Faggruppen «Kantine og serveringskonsepter» har diskutert nytt navn for gruppen. Det foreligger flere forslag til navn, og styret er bedt om å gi sitt syn på disse. Av tidsmessige hensyn, ble ikke saken behandlet fullt ut. Det var usikkerhet til fagområdene denne faggruppen skulle dekke. Dette må tydeliggjøres. Litt avhengig av dette, ble det fremmet et nytt navneforslag: «Hospitality Services» - Vertskapstjenester, som benyttes internasjonalt.  **Beslutning:**  Styret tok dokumentets innhold til etterretning. Arbeidet i faggruppen Workplace Management, må intensiveres for å sikre gjennomføring i tråd med tidligere besluttede rammer. Anne H. bringer spørsmålet om eventuelt nytt navn på dagens faggruppe for Kantine og serveringskonsepter tilbake til programkomiteen. | Kirsten/ Henning  Kirsten/  Henning  Anne |
| **08.19** | **Styrets Årsplan 2019**  Dette punktet ble diskutert etter Sak. 09.19 Realisering av strategien. Grunnet tidsmangel ble det kun gitt overordnede innspill, uten at styremøtedatoene ble besluttet. Enighet om at styremøtene 5 og 6, kan forskyves et par uker utover i tid. Årets siste styremøte har tradisjonelt vært kombinert med styremiddag for å takke av avgåtte styremedlemmer og som takk for styrets arbeid. Det vurderes om dette fortsatt er hensiktsmessig.  **Beslutning:**  Det utarbeides nytt forslag til møtedatoer og tidsrammer for styremøte 5 og 6. Forslaget sendes styremedlemmene med oppfordring om snarest mulig aksept/tilbakemelding.  Neste styremøte, 10. april 2019, gjennomføres hos Norges Bank v/Alain. | Henning |
| **09.19** | **Realisering av strategien**  Det forelå saksdokument som underlag til behandlingen/diskusjonen. Dokumentet oppsummeres i en Hovedplan 2019 med to hovedaktiviteter:   1. Faggrupper og -møter videreføres og -utvikles gjennom hele året. 2. Framtidig fokus og utvikling.    1. Sanking 1. halvår 2019 Informasjonsinnhenting fra medlemsbedrifter, leverandørmarkedet, bransjeorganisasjoner og andre i løpet av Q1-, 2- og 3-19.    2. Beslutninger 2. halvår 2019. Informasjon og underlag fra pkt. a) oppsummeres og danner underlag for diskusjoner og beslutninger i styret i Q3/Q4.   Styret diskuterte saken og ga sine innspill. Det ble poengtert at en eventuell elektronisk undersøkelse blant medlemmene, bør baseres på de innspillene som fremkommer i de ovennevnte møtene med medlemsbedriftene.  I tillegg ble det etterlyst informasjon fra trender og utvikling innen europeiske og internasjonale organisasjoner som EuroFM.  Til styremøtet og dette punktet, var det også utarbeidet en presentasjon. Denne tar også opp behovet for en omstrukturering av hjemmesiden vår (NfN.fm) for å gjøre den mer interessant og «lesbar». Målgruppene må være: allmenheten, medlemmer og styre/administrasjonen. Olav Egil ga en rask innføring.  **Beslutning:**  Styret sluttet seg til den presenterte Handlingsplanen for 2019. Innspill til endringer av struktur på hjemmesiden og eventuell annen medlemsinformasjon presenteres som egen sak på styremøte 3, 10. april 2019. | Olav Egil |
| **10.19** | **Eventuelt** Det var ingen saker under dette punktet. |  |